钦定古今图书集成/明伦汇编/宫闱典/第119卷 > 《外戚传序》魏·书
## 钦定古今图书集成/明伦汇编/宫闱典/第119卷 > 《外戚传序》魏·书

“夫右贤左戚，尚德尊功，有国者所以治天下也。殷肇
王基，不藉莘氏为佐；周成大业，未闻姒姓为辅。及于
汉世，外戚尤重，杀身倾族，相继于两京，乃至移其鼎
玺，乱其邦国。魏文深以为诫，明帝尚封顽𫘤。晋之杨
骏，寻至夷宗。居上不以至公任物，在下徒用私宠要
荣。茧犊引大车，弱质任厚栋”，所谓爱之所以害之矣。
太祖初，贺讷有部众之业，翼成皇祚。其馀或以劳勤，
或缘恩泽，咸序其迹，举外戚之盛衰云尔。